महालया पर शुभकामनाएं देते हुए प्रधानमंत्री नरेन्द्र मोदी ने टि्वटर पर लिखा है, ‘‘शुभो महालया। मैं प्रार्थना करता हूं कि त्योहारों का यह मौसम हमारे समाज में शांति, समृद्धि और प्रसन्नता लाये।’’ पश्चिम बंगाल की मुख्यमंत्री ममता बनर्जी ने महालया के मौके पर बांग्ला और अंग्रेजी दोनों भाषाओं में ट्वीट करके सभी को शुभकामनाएं दी हैं। मां दुर्गा की तस्वीर के साथ किये ट्वीट में उन्होंने लिखा है, ‘‘महालया के शुभ अवसर पर सभी को मेरी शुभकामनाएं। #शुभोमहालया।’’ वहीं तृणमूल कांग्रेस ने अपने आधिकारिक टि्वटर हैंडल पर आठ दशक पुरानी, महिषासुरमर्दिनी की धुन का लिंक पोस्ट किया है। पार्टी ने लिखा है, ‘‘#शुभोमहालया। बिरेन्द्र कृष्ण भद्रा की महिषासुरमर्दिनी की धुन सुनने के लिए यहां >> http://goo.gl/xDBHSm क्लिक करें।’’ करीब आठ दशक पुरानी, मां दुर्गा पर भद्रा की यह धुन, उनका संगीत बंगाल के लोगों के रगों में रच-बस गया है।